
Narva Linnavolikogu määruse eelnõu

“Narva Linnavalitsuse Linnaarengu ameti moodustamine ja põhimääruse kinnitamine” juurde

Narva Linnavolikogu määruse eelnõu Narva Linnavalitsuse Linnaarengu Ameti moodustamise ja põhimääruse kinnitamise kohta kohaselt moodustatakse uus Narva Linnavalitsuse struktuuriüksus Narva Linnavalitsuse Linnaarengu amet. Samas kehtestatakse määrusega Narva Linnavalitsuse Linnaarengu ameti põhimäärus, milles sätestatakse ameti alluvus, tegevusvaldkond ja täpsemad ülesanded.
Nimetatud ameti moodustamine on tingitud eelkõige vajadusega maksimaalselt efektiivselt ära kasutada linna eelarveväliseid finantseerimisvõimalusi linna arenguks. Eelkõige tuleb pidada silmas uue Euroopa Liidu finantsperspektiivi 2007-2013, mille raames on Eesti riigile ette nähtud umbes 60 miljardi krooni. Ameti üheks põhiliseks ülesandeks saab Euroopa Liidu struktuurivahendite kaasamine linna arengusse läbi arendusprojektide väljatöötamise ja elluviimise, linna projektialase tegevuse sõnastamine ja elluviimine, koostöö tegemine teiste omavalitsuste, asutuste ja eraettevõtetega projektide ettevalmistamisel ja elluviimisel.

Samas kuulub ameti pädevusse ettevõtluse arendamiseks soodsate tingimuste loomine Narva linna piirkonnas potentsiaalsete investorite meelitamiseks läbi olemasolevate ja plaanitavate meetmete realiseerimise. Amet tegeleb ka linna tähtsamate valdkondade statistika kogumise, ümbertöötlemise ja tõlgendamisega.

Amet hakkab tegelema ka linna positiivse maine kujundamisega väljastpoolt Narva linna, eelkõige turustades Narva kui linna külalistele sõbralik ja avatud linn Eesti peamistel turismiturgudel, eelkõige Soome, Venemaa ja Rootsi. Amet koordineerib ka Narva Turismiinfokeskuse tööd koostöös Ettevõtluse Arendamise Sihtasutusega. 

Hetkel täidab rida ülalpool toodud ülesannetest Narva Linna Arenduse ja Ökonoomika amet. 

Narva Linna Arenduse ja Ökonoomika amet oli asutatud Narva Linnavolikogu 04.09.2003.a otsusega nr 41/20, ning alustas oma tegevust 01.10.2003.a. Ameti põhiülesannete hulka kuuluvad linna strateegiliste arengudokumentide väljatöötamine ja nende täitmise järele kontrolli teostamine, ettevõtjatele kauplemislubade väljaandmine, tarbijakaitse funktsiooni täitmine, reklaamimaksu haldamine, ettevõtluse arendamisele suunatud poliitika kujundamine ja meetmete elluviimine, eelarvevälise finantseerimise hankimine linna arengusse läbi projektide kirjutamise jne. 

Ameti põhiülesandeid saab tinglikult jaotada kahte kategooriasse: 

1. Linna arengut aktiivselt soodustavad ülesanded ja funktsioonid, mis on peamiselt seotud ettevõtluse ja turismi arendamise ja ettevõtlust soodustavate tingimuste tagamine, eelarvevälise finantseerimise kaasamisega läbi projektide kirjutamise ja taotluse esitamise erinevatesse fondidesse ja abiprogrammidesse ja erinevate linna arengut määravate strateegiliste arengudokumentide (nagu näiteks linna arengukava, linna arengustrateegia) väljatöötamine ja nende täitmise järele kontrolli teostamine. 

2. Erinevate õiguslike dokumentide täitmise kontrolliga seotud ülesanded ja funktsioonid, ehk järelevalve funktsioonid. Siia kuulub kontrolli teostamine järgmiste seaduste ja määruste täitmise üle: Tarbijakaitseseadus, Alkoholiseadus, Tubakaseadus, Võlaõigusseadus, Reklaamiseadus, Majandustegevuse registri seadus, Kaubandustegevuse seadus, Toiduseadus, Väärismetalltoodete seadus, Turismiseadus, Pakendiseadus. Samas kuulub Ameti pädevusse linna osalusega äriühingute aktsiate ja osade võõrandamistingimuste täitmise üle järelvalve teostamine ning aktsionäride vahelistest lepingutest tulenevate Narva linna kohustuste täitmise korraldamine, linna ja linna osalusega äriühingute ja muude ühingute osaluste haldamine, aktsiate ja osade kohta raamatupidamisarvestuse pidamine ning aktsiate ja osade võõrandamine linna õigusaktidega sätestatud korras. 

Ameti funktsioneerimise käigus ilmnesid järgmised olulised aspektid, mis otseselt mõjutavad Ameti tööd ja selle ees püstitaud eesmärkide saavutamist:

· Viimasel kahel aastal on hüppeliselt kasvanud läbi erinevate fondide ja toetusprogrammide saadavate eelarveväliste vahendite maht ja nende vahendite kaasamise ja haldamisega seotud töö. See on seotud põhiliselt Euroopa Liidu poolt Eestile eraldatavate finantsressursside mahu suurenemisega aga ka Ameti töötajate kompetentsi kasvuga, mis võimaldas suure arvu korralikult koostatud projektitaotluste esitamist fondidesse:

· 2004 aastal fondidest saadud finantseerimine - 513 226 EEK;

· 2005 aastal fondidest saadud finantseerimine - 12 928 909 EEK;

· 2006 aastal fondidest saadud finantseerimine - 14 298 803 EEK.  

· Sama perioodi vältel on ka suurenenud ettevõtluse arendamisele suunatud meetmete arv, olid välja töötatud uued tugimeetmed, nagu näiteks koolitustoetus, inkubaatorite programm, investeerimispass jne.  

· Linna maine parendamisele ja turismiturundusele suunatud tegevus Ameti poolt on ka omandanud erilist tähtsust arvestades turistide üha kasvava arvuga. Tekkinud on nii uued turismi suunad (Lõuna Soome läbi Sillamäe sadama) kui ka uued turismi tooted linnas ja selle ümbrustes. Turistide meelitamine Narvasse ja linna üldine turundus nõuab suuri pingutusi linna poolt.

Need ja teised aspektid on ühelt poolt panustanud Ameti töötajate professionaalse kompetentsi kasvusse kuid ka töökoormuse olulisse suurenemisse eelkõige Ameti juhtimise ja raamatupidamise osas. Kuna Ameti poolt läbiviidavad projektid on muutunud keerukamateks, võtab ka nende projektide finantsarvestuse ja üldjuhtimise teostamine oluliselt rohkem inim- ja ajaressursi kui varem. Siinjuures mängis oma rolli ka see asjaolu, et nüüd on Amet võtnud endale mitmete rahvusvaheliste projektide juhtivpartneri rolli, mis eeldab kontrolli teostamine projektide teostamise järele ka teiste, kaasarvates välispartnerite suhtes. Samas kogu Ameti töö juhtimine nõuab suuremat kontsentreerumist uute algatuste ja projektide käivitumisprotsessi koordineerimisele ja kontrollimisele.

Nendes tingimustes mõistlikuks näib linnavalitsuse uue ametiasutuse moodustamine, mille peamiste eesmärkide hulka kuulub eelarveväliste vahendite kaasamine linna arengusse, Narva linna maine tõstmine väljastpoolt linna ja ettevõtluse arenguks soodsa kliima loomine Narva linnas. Selliseks ametiüksuseks on Narva Linnavalitsuse Linnaarenguaamet. 

Määrus koosneb 5 peatükist: üldsätted; tegevusvaldkond ja ülesanded; ameti õigused ja kohustused; juhtimine ja struktuur; rakendussätted.

1. peatüki paragrahvid sisaldavad: ameti staatust, nime, asukohta, sümboolikat, pangaarve olemasolu ja eelarve vahendeid, aga samuti ameti moodustamise, lõpetamise ja aruandluse üldpõhimõtteid. 

2. peatüki paragrahvid kirjeldavad ameti tegevusvaldkonda ja ülesandeid.

3. peatüki paragrahvid kirjeldavad ameti õiguseid, mis on samalaadsed Narva linna teiste ametiasutuste õigustega.

4. peatükk koosneb 2 paragrahvist, mis sätestavad ameti juhtimise ja struktuuri.  Paragrahvi 8 lõige 1 kohaselt ameti juhib juhataja, kes allub linnavalitsuse liikmete tööjaotuses toodud vastava valdkonna linnavalitsuse liikmele. 
5. peatüki kohaselt jõustub määrus  1. veebruaril 2007 aastal. 

